පිරිත ඇතුළු අනුරාධපුර පොසොන් පින්කම් ජූනි 08 දා බෝමළුව විහාරස්ථානයේදී පිරිනමනු ලබන්නා වූ දහවල සාංඝික දානයෙන් පසු නිමාවට පත්වෙයි.ලබන ජූනි 01 දා සිට ජූනි 07 දක්වා බලපැවැත්වෙන පොසොන් සතිය තුළ අනුරාධපුර දිස්ත්‍රික්කයේ සියලු සුරාසැල් හා මස්කඩ මුළුමනින්ම වසා තැබේ.මේ අතර පොසොන් උත්සව සමය තුළ අනුරාධපුරයට සහ මිහින්තලයට ඇදී එන ලක්‍ෂ සංඛ්‍යාත බැතිමතුන්ගෙන් පරිසරයට සහ පුරාවිද්‍යාත්මක ස්මාරක යනාදියට සිදුවිය හැකි හානි වළක්වා ගැනීම සඳහා මෙම කාලය තුළ විධිමත් පුරාවිද්‍යා ආරක්‍ෂක සහ පරිසර නියමු වැඩසටහන් ජාලයක් ක්‍රියාත්මක කිරීමට ද සැලසුම් කර ඇත.මේ උත්කෘෂ්ඨ ආගමික උත්සව සමයේදී හුදු වෙළඳ ප්‍රචාරක වැඩසටහන් විකාශයෙන් වැළකී බොදු බැති ගී සහ බොදු බැතිය උද්දීපනය කරන බෞද්ධාගමික වැඩසටහන් ඉදිරිපත් කරන මෙන් අනුරාධපුර පොසොන් උත්සව කමිටුව රාජ්‍ය හා රාජ්‍ය නොවන සියලු වාණිජ ආයතනවලට දැනුම් දී තිබේ.